Príloha č. 6 zmluvy

**PORTÁL**

Poskytovateľ je povinný viesť v aktuálnom čase a v súlade s príslušnými platnými právnymi predpismi súvisiacu dokumentáciu k predmetu zmluvy, a to aj v digitálnej podobe prostredníctvom portálu – webovej aplikácie poskytovateľa, do ktorej zabezpečí poskytovateľ objednávateľovi online prístup.

V Portáli bude vedený harmonogram plnenia predmetu zmluvy, ktorý bude obsahovať termíny výkonov, ich sledovanie a dodržiavanie; evidenciu výkonov na mesačnej báze – Výkonové (dodacie) listy, vypracované dokumenty, písomné informácie a záznamy, identifikáciu nedostatkov bude poskytovateľ počas doby platnosti zmluvy viesť na portáli mesačne v samostatných evidenciách, do ktorých má objednávateľ online prístup.

Portál poskytovateľa bude ďalej zahŕňať platnú legislatívu týkajúcu sa predmetu zmluvy, kópie osvedčení a oprávnení osôb realizujúcich predmet plnenia zmluvy.

Portál bude poskytovateľ priebežne aktualizovať a dopĺňať údaje o plnení predmetu zmluvy, záznamy technikov a odborných pracovníkov, v členení podľa jednotlivých pracovísk objednávateľa. Tieto budú poskytovať úplnú a aktuálnu informáciu v danom mesiaci o plánovaných a už zrealizovaných výkonoch.

Prístup do aplikácie bude primárne zabezpečený protokolom HTTPS, bude chránený menom a heslom (vygenerované poskytovateľom) s podporou silného hesla, v aplikácii bude poskytovateľ priebežne spracovávať údaje za dodané výkony a mesačne viesť evidencie súvisiace s predmetom plnenia tak, aby korešpondovali s predloženými faktúrami za predchádzajúce mesačné plnenie. Portál bude počas účinnosti zmluvy sprístupnený „on-line“ s minimálnou dostupnosťou 5 pracovných dní, 8 hodín denne, v čase od 08:00 do 16:00 hod., pre určených zamestnancov objednávateľa.

Portál musí umožňovať import a export všetkých spracovaných dát a údajov vo formáte XLS (tabuľkový editor), CSV (comma-separated values) a DOC (textový editor).